《游玉笥山》
明代·傅汝舟

玉笥开山远，金坛瞰谷重。
灵光流世界，瑞气浑春冬。
险涩千盘磴，参差百转峰。
宿云长抱殿，游鹤不归松。
虎涧泉为雨，鲸楼石作钟。
韭抽尧叶净，桃发汉花浓。
道士随黄犊，仙人驾赤龙。
丹炉七焰灭，琼箓九霞封。
乱竹通飞佩，繁芝碍放筇。
愧为福地客，叨蹑羡门踪。

作者简介：傅汝舟（1476～1557年），初名舟，字远度，又字木虚，号磊老、丁戊山人等，闽县（今福建福州市区）人。其家初住朱紫坊，后迁丁戊山（嵩山）登龙巷。少与高濲同游学于吏部尚书郑继门下，通天象、堪舆，兼晓黄白炼丹术，曾遍游桂、湘、鄂、齐、鲁等地，求仙访道。好为画，工行草，与高濲齐名。其诗为文学家王世贞所推崇。明正德年间，在福州西湖建宛在堂，一时诗人云集。著有《傅山人集》、《傅木虚集》、《继傅山人集》、《唾心集》、《步天集》、《英雄失路集》各2卷，《拔剑集》3卷，《箜篌集》2卷，《拘虚集》5卷，《丁戊山人集》3卷，《合廾呓弃存稿》6卷，《粤吟稿》1卷，尚有杂著多种。